Public procurement notice: Contract Notice
Published: 2020-05-18
Buyer: Päijät-Hämeen hyvinvointikuntayhtymä
Country: FI
Contract type: Services
Procedure: Open procedure
CPV classification: 64212000 | 72000000 | 79540000
Submission deadline: 2020-06-22
Award criteria: The most economic tender

Technical requirements: Päijät-Hämeen hyvinvointikuntayhtymä (myöh. PHHYKY, tilaaja) pyytää tarjouksia Päijät-Hämeen hyvinvointikuntayhtymän alueella puhuttujen kielien tulkkauspalvelusta, joka tuotetaan älypuhelinsovelluksen välityksellä SaaS-palveluna.
Älypuhelinsovelluksen välityksellä tuotettavaa tulkkauspalvelua tulevat käyttämään sosiaali- ja terveydenhuollon henkilöstö sekä viranomaiset ja muut julkiset toimijat (esim. varhaiskasvatus ja sivistystoimi), jotka työskentelevät maahanmuuttajien kanssa Päijät-Hämeen hyvinvointiyhtymässä sekä Päijät-Hämeen kunnissa Lahden tulkkikeskuksen kautta.
Älypuhelinsovelluksen välityksellä tuotettavaa tulkkausta on suunniteltu käytettäväksi tilanteissa, joissa tulkkauksen tarve on lyhytkestoinen (pääsääntöisesti alle 30 min.) tai kun tulkkauksen tarve ilmenee ennakoimattomasti, äkillisesti ja/tai sellaiseen aikaan, ettei ennakkotilaus tulkkikeskuksen kautta ole mahdollinen.
Hankinnalla täydennetään tilaajan olemassa olevaa tulkkauspalveluvalikoimaa (läsnäolo- ja etätulkkauspalvelut).
Älypuhelimen välityksellä toimivan tulkkaussovelluksen tulee mahdollistaa vähintään seuraavien Päijät-Hämeen hyvinvointikuntayhtymän alueella puhuttujen kielien tulkkaus:
arabia, dari, englanti, kurdisorani, mandariinikiina, kurmanzi, farsi, somali, portugali, ranska, romania, thai, tigrinja, turkki, venäjä, viro, espanja, puola, liettua ja vietnam.
Sovelluksen tulee olla ladattavissa yleisimpiin älypuhelinmalleihin. Sovelluksen tulee tukea sekä Android että IOS-käyttöjärjestelmää ja toimia sekä 3G- että 4G-verkoissa.
Älypuhelinsovelluksen kautta tuotettavaa tulkkausta vaativat tilanteet edellyttävät nopeaa vastausaikaa tulkkauspuheluun, jotta esim. tulkkia tarvitsevan potilaan lääkärikäynti ei pitkity tulkin tavoitettavuudesta johtuvista syistä.
Tulkkaussovelluksen käyttöön liittyviä mahdollisia ongelmatilanteita varten, tarjoajalla tulee olla suomenkielinen service desk -tyyppinen sovellustuki, joka on tavoitettavissa sovelluksen kautta vähintään arkisin virka-aikana (klo 8.00–16.00).
Tilaaja arvioi, että sovellusta tullaan käyttämään sopimuskaudella arviolta 23–65 yksikössä. Tilaajan suunnitelman mukaan jokaisessa yksikössä olisi käytössä arviolta yhdestä kahteen (1–2) puhelinta, joihin sovellus asennettaisiin.
Edellä mainitut määrät on ilmoitettu ainoastaan tarjouksen teon tueksi. Palvelua käyttävien yksikköjen ja yksittäisten käyttäjien määrä voi vaihdella sopimuskauden aikana.
Päijät-Hämeen hyvinvointikuntayhtymä ei sitoudu tiettyihin hankintamääriin sopimuskaudella, vaan älypuhelinsovelluksen välityksellä tuotettavia tulkkauspalveluita hankitaan tilaajan tarpeen mukaan.
Hankintayksikkö varaa mahdollisuuden tilata valitulta palveluntuottajalta sopimuksen perusteella erikseen sopimuksen kohteen toteuttamiseksi tarpeellisia palveluita, sovelluspäivityksiä sekä jatkokehitystä, koulutusta, konsultointia ja muita sopimuksen kohteeseen liittyviä asiantuntijapalveluita.